open-index/open-wikipedia-markdown huggingface dataset:
Lambourn

**Lambourn** [ˈlæmbɔrn] is 'n nedersetting en *civil parish* wat in die noordweste van die seremoniële Engelse graafskap Berkshire en naby die bron van die gelyknamige rivier geleë is. Naas sy verskeidenheid winkels en ander fasiliteite word die dorp veral verbind met die perdewedrensport. Hier word tradisioneel Engelse wedrenperde afgerig, en Lambourn huisves ook sommige van die land se voorste jokkies en afrigters.

Die eerste nedersettings in die gebied dateer uit die Bronstydperk. Seven Barrows, 'n begraafplaas uit dié periode, is net noord van Lambourn geleë. Gedurende die nywerheidsomwenteling was Lambourn een van die plekke waar plaaswerkers tydens die Luddiete-onluste in opstand gekom het teen die meganisering van die landboubedryf.

Die M4-snelpad loop deur die uiterste suide van die *civil parish*, en die twee grootste nedersettings in die omgewing, Swindon en Newbury, is albei sowat 16&nbsp;km van die dorp af geleë.
Opel Insignia

Die **Opel Insignia** (uit Latyn *insigne* = embleem/wapen) is 'n groot gesinsmotor ontwerp en vervaardig deur die Duitse motorvervaardiger Opel. Vervaardiging van die Insignia het in 2008 begin ter vervanging van die Vectra en die Signum.

Die motor staan bekend as die **Vauxhall Insignia** in die Verenigde Koninkryk en as die *Buick Regal* in China en Noord-Amerika.

Daar is beplan om die **Insignia** in Australië en Nieu-Seeland onder die Holden-handelsmerk vry te stel in 2015.

## Verwysings
Saampersbaarheidsfaktor

duimnael|300px|Veralgemeende grafiek van die saampersbaarheidsfaktor. Die negatiewe afwyking oorheers in die begin, maar die positiewe term sorg vir 'n liniêre toename.

Die **saampersbaarheidsfaktor** (Z) word gebruik om afwykings van die ideale gaswet te bestudeer. Dit beskryf die verhouding van die molekulêre volume van 'n gas tot die molekulêre volume van 'n ideale gas by dieselfde temperatuur en druk.

Vir 'n ideale gas geld:

:: PV = nRT
:: P\bar{V} = RT

Dat wil sê dat vir 'n ideale gas:
:: \frac{P\bar{V}}{RT} = Z = 1

Vir 'n nie-ideale gas kan egter Z afwyk van die ideale waarde van een. Daar is twee effekte. Vir gasse soos helium is daar net 'n positiewe afwyking wat by hogere drukke lineêr toeneem. Dit is die gevolg van die feit dat heliumatome 'n eindige volume besit wat die beskikbare volume vir andere atome verlaag. Vir gasse soos  is daar nog een andere, negatiewe, effek. Dit is die gevolg is van die intermolekulêre aantrekking wat die druk verlaag. Die afwykings van Z=1 word veral duidelik by lae temperature (sien grafiek).

Die saamperbaarheidsfaktor kan verder beskryf word met 'n viriaalvergelyking of met die vanderwaalsvergelyking.

## Kyk ook 
* Saampersbaarheid

## Verwysings
Peugeot 208

Die **Peugeot 208** is 'n superminimotor (B-segment) wat deur die Franse motorvervaardiger Peugeot vervaardig word sedert 2012.  Die motor is onthul by die Geneefse Motorskou in Maart 2012. Die eerste 208-modelle was driedeurluikrugmotors wat in 2011 by die maatskappy se nuwe aanleg in Slowakye gebou is. In Junie 2012, toe vyfdeurluikrugmotors beskikbaar geword het, het produksie van die 208 ook begin by die Franse Peugeot-aanlegte in Mulhouse en Poissy.

## Verwysings
Poissy

duimnael|links|Kollegiale kerk *Notre-Dame*
**Poissy** is 'n *commune* in die département Yvelines in die Île-de-France in noord-sentrale Frankryk. Dit is geleë in die westelike voorstede van Parys, 23,8&nbsp;km (14,8&nbsp;myl) van die sentrum van Parys.

In 1561 was dit die plek van 'n vrugtelose Katolieke Hugenote-konferensie, die colloquium by Poissy. Dit is bekend om opeenvolgend die motorfabrieke van Automobiles Gregoire, Matford, Ford SAF, Simca, Chrysler en Talbot te huisves, en is nou die tuiste van een van die grootste Peugeot motorfabrieke in Frankryk.

Inwoners word *Pisciacais* genoem.

## Eksterne skakels 
*  Amptelike webwerf
Citroën C4 Cactus

Die **Citroën C4 Cactus** is 'n klein gesinsmotor vervaardig deur die Franse motorvervaardiger Citroën in Spanje. Die C4 Cactus word beskou as 'n C-segmentmotor in Europa, hoewel dit gebaseer is op die klein PF1 platform wat die Citroën C3 en DS3 onderlê. 'n Unieke ontwerpfunksie is die "Airbump"-panele aan die motor se sye, wat ontwerp is om die voertuig te beskerm teen skade in parkeerareas. Hulle is beskikbaar in kontrasterende kleure.

## Produksie en verkope 
duimnael|280px|C4 Cactus se agterkant
duimnael|280px|Konsepmotor Citroën C4 Cactus Aventure
Produksie het in die lente van 2014 begin in PSA se Villa Verde-fabriek in Madrid, Spanje met verkope wat in Frankryk begin het in Junie 2014. Dit is 'n 5-deur Oorkruis SNV luikrug in *Touch*, *Feel* en *Flair*-afwerkingsvlakke en word aangedryf deur 1.2 L I3 petrol en 1.6&nbsp;L I4 dieselenjins.

## Verwysings 
## Eksterne skakels 
*
Audi Shooting Brake

Die **Audi Shooting Brake** was 'n sportkonsepmotor, wat ontwikkel is deur die Duitse premiummotorvervaardiger, Audi, vir bekendstelling aan die 2005 Tokio Motorskou. Dit was 'n ontwerp van 'n sportiewe tweedeur kompakte skietkarluikrug. 

## Verwysings
Steve Biko Akademiese Hospitaal

duimnael|300px|Ingang na die hospitaal
duimnael|300px|Die Steve Biko Akademiese Hospitaal in Prinshof 349-Jr, Pretoria. Die Tshwane Distrikshospitaal (met rooi dakke) is links en direk agter sigbaar.

Die **Steve Biko Akademiese Hospitaal** is 'n hospitaal in Pretoria, Suid-Afrika. Die hospitaal het vroeër as die *Pretoria Akademiese Hospitaal*, en voor 1994 as die H.F. Verwoerd-hospitaal bekend gestaan. Die hospitaal word suiwer as tersiêre opleidingsinstelling vir gesondheidsorg gebruik. Dit is die belangrikste akademiese hospitaal van die Universiteit van Pretoria, saam met Kalafong Hospitaal in Atteridgeville aan die westekant van die middestad. Die hospitaal het 832 beddens.

## Geskiedenis 
Die eerste instelling vir gesondheidsorg in Pretoria was naby die militêre kaserne in Potgieterstraat geleë.

Op 21 Junie 1890 het president Paul Kruger die hoeksteen van die nuwe 130-bed Volkshospitaal gelê. Ten spyte van talle uitbreidings, wat onder andere deur die griepepidemie van 1918 genoodsaak is, was die hospitaal nie voldoende vir die stad se bevolking nie.

Op 22 April 1927 is die hoeksteen vir die bestaande hospitaal, die Pretoria Algemene Hospitaal, gelê. Die hospitaal se naam is 1967 na die H.F. Verwoerd-hospitaal hernoem. In 1997 verander dit na die Pretoria Akademiese Hospitaal en uiteindelik in 2008 na die Steve Biko Akademiese Hospitaal.

## Sien ook 
* Lys van hospitale in Suid-Afrika

## Verwysings 
## Eksterne skakels 
* Amptelike webtuiste
Falkensee

[duimnael|links|[Madagaskar se ambassade in Falkensee, die enigste ambassade in Brandenburg]]
**Falkensee** is 'n stad in die distrik Havelland van die Duitse deelstaat Brandenburg met 'n oppervlakte van 43,27 vierkante kilometer en 'n bevolking van 41&nbsp;258 (soos op 31 Desember 2013), en daarmee die sesde grootste stad in Brandenburg.

Falkensee is in die noordweste van Berlyn geleë en grens in die noorde aan Schönwalde-Glien, in die weste aan Brieselang en in die suide aan Dallgow-Döberitz, wat almal tot Brandenburg behoort. In die ooste grens dit aan die Berlynse distrik Spandau.

## Verwysings 
## Eksterne skakels 
*  *Stadt Falkensee*
Winterthur

duimnael|links|Gotiese stadskerk in Winterthur
**Winterthur** (Frans: *Winterthour*, Latyns: *Vitudurum*, in die volksmond *Winti* genoem) is met sowat 'n bevolking van 105&nbsp;000 die sesde grootste stad in Switserland en die tweede grootste stad in die kanton Zürich. Die stad is as 'n politiese gemeente ook hoofstad van die gelyknamige distrik. Dit is in die noordooste van Switserland sowat 20 kilometer noord van Zürich geleë.

Winterthur was in vroeëre tye 'n beduidende nywerheidstad en is vandag as diens-, opvoedkundige-, kulturele en ontspanningsentrum met 16 museums bekend. Die treinstasie van Winterthur hanteer die derde grootste trein- en passasierverkeer in Switserland; die Zürich Lughawe is net 15 kilometer in die suidweste geleë.

## Susterstede 
* , Hall in Tirol, Oostenryk, sedert 1948.
*  Yverdon-les-Bains, Switserland, sedert 1969.
*  La Chaux-de-Fonds, Switserland, sedert 1984.
* , Pilsen, Tsjeggië, sedert 1994.

## Verwysings 
## Eksterne skakels 
*  *Stadt Winterthur*
Leonore Annenberg

**Leonore Cohn Annenberg** (20 Februarie 1918 - 12 Maart 2009), ook bekend as **Lee Annenberg**, was 'n Amerikaanse sakevrou, staatsamptenaar en filantroop wat tussen 1981 en 1982 as Hoof van Protokol van die Verenigde State gedien het. 

Sy was getrou met die mediamagnaat en filantroop Walter Annenberg wat in 1969 deur president Richard Nixon as Amerikaanse ambassadeur in die Verenigde Koninkryk benoem is en dié pos vyf jaar lank beklee het. Leonore Annenberg het daarnaas vanaf 2002 tot haar afsterwe in 2009 as die Annenbergstigting se voorsitter van die raad en president gedien.

Leonore Annenberg, 'n boorling van New York wat in Los Angeles grootgemaak is, het haar akademiese opleiding by die Stanford-universiteit ontvang. Nadat haar eerste twee huwelike verbrokkel het, het sy in 1951 met die bekende sakeman Walter Annenberg getrou. Gedurende sy ampstermyn as ambassadeur in Londen was sy verantwoordelik vir die omvattende opknappingswerk in sy ampswoning.

Die Annenbergs het met hul skenkings finansieel bygedra tot Ronald Reagan se presidensiële verkiesingsveldtog in 1980. Leonore is ná Reagan se inswering as Hoof van Protokol benoem en het sodoende as die president, vise-president en buitelandse minister se raadgewer oor diplomatieke protokolsake gedien.

Die Annenbergs het met hul ruim filantropiese skenkings grootliks bygedra tot die befondsing van opvoedkundige instellings en kunsgalerye en was ook betrokke by liefdadigheidsaktiwiteite. Leonore het daarnaas funksies in 'n verskeidenheid komitees en rade waargeneem. Sy het ook ná die afsterwe van haar eggenoot in 2002 voortgegaan om skenkings te maak en hom opgevolg as die Annenbergstigting se voorsitter van die raad en president.

## Verwysings
Hollywood in my huis

**Hollywood in my Huis** is 'n Afrikaanse rolprent wat op 26 Junie 2015 in Suid-Afrikaanse teaters begin draai het. Die film is hoofsaaklik in Vasco en aan die Hoërskool Brackenfell geskiet. Tonele is ook in Fisantekraal, Observatory en Kaapstad verfilm. Dit is aanvanklik op 31 Augustus 2014 tydens die kykNET Silwerskermfees in Kampsbaai vertoon, waar dit met drie pryse bekroon is: die "*Kenners-keuse*", die "*Gehoor-gunsteling*" en die "*Gehoor-gunsteling aktrise*" (Christia Visser).

## Genre 
Die rolprent is 'n romantiese komedie wat teen die agtergrond van 'n  matriekafskeid in 2004 afspeel. Dit het 'n ouderdomsperk van 7–9 OL (ouerleiding vir taal) en is van Engelse onderskrifte voorsien. Die rolprent se slagspreuk is: "*Soms moet jy net aanvaar dat jou familie en almal om jou eintlik jou Hollywood is...*"

## Hoofrolspelers 
Christia Visser, Edwin van der Walt, Leandie du Randt, Brandon Fourie, Nicola Hanekom, Louw Venter, Francois Jacobs en Marga van Rooy.

## Storielyn 
Jana van Tonder (Christia Visser) is 'n doodgewone matriekmeisie. Sy woon saam met haar ouers, Beatrice en Tos van Tonder (Nicola Hanekom en Louw Venter) aan die verkeerde kant van die treinspoor. Haar pa is werkloos en haar ma bedryf ‘n skoonheidsalon vanuit ‘n karavaan in die voortuin.

Dit is 2004 en haar matriekafskeid is om die draai. Wanneer sy op TV sien hoe Charlize Theron die Oscar wen, besluit sy om haar matriekafskeid in 'n Hollywood-glansgeleentheid te omskep.

Haar beste vriend is Frikkie (Edwin van der Walt), wat saam met sy ouma woon, maar sy is heimlik op Brandon (Viljé Martiz) verlief. Brandon is die skool se hartbreker en tenniskampioen. Sy is vasbeslote om hom te vra om haar na die matriekafskeid te vergesel. Jana ontsien geen moeite nie en kom nie eens agter dat haar beste vriend, Frikkie sy gevoelens vir haar probeer wys nie...

## Sien ook 
* Lys van Afrikaanse rolprente
Annenbergstigting

[duimnael|Wallis Annenberg-gemeenskapsentrum vir Uitvoerende Kunste in [Beverly Hills, Kalifornië © Glenn Francis, www.PacificProDigital.com]]
[duimnael|*Annenberg Community Beach House* in [Santa Monica, Kalifornië|Santa Monica]]
Die **Annenbergstigting** (Engels: *Annenberg Foundation*) is 'n familiestigting wat in 1989 gestig is om finansiële en ander steun aan organisasies sonder winsoogmerk in die Verenigde State en elders ter wêreld te verskaf, hoofsaaklik deur die toekenning van beurse, die verlening van tegniese bystand en liefdadigheidsaktiwiteite. Die stigting is in die lewe geroep deur en genoem na die uitgewer, filantroop en diplomaat Walter H. Annenberg (1908–2002) en het sy setel in Los Angeles, Kalifornië, met streekkantore in Washington, DC en Pennsilvanië. Die huidige president en hoof uitvoerende beampte is Wallis Annenberg.

Die stigting se kernprojekte sluit die *Annenberg Learner*-projek (vroeër *Annenberg/Corporation for Public Broadcasting*, kort CPB) in wat baie opvoedkundige televisieprogramme van die VSA se *Public Broadcasting Service (PBS)* befonds, asook die Annenberg-gemeenskapsstrandhuis (*Annenberg Community Beach House*) in Santa Monica, die Annenberg-ruimte vir fotografie (*The Annenberg Space for Photography*), *Metabolic Studio*, *explore.org* en die Wallis Annenbergsentrum vir Uitvoerende Kunste (*Wallis Annenberg Center for Performing Arts*) in Beverly Hills.

## Verwysings
Laerskool Middelburg

Die **Laerskool Middelburg** is 'n openbare skool vir Afrikaanssprekende primêre leerders wat in Middelburg, Mpumalanga geleë is.

## Geskiedenis 
Die skool het 'n lang en kleurvolle geskiedenis van oor die 110 jaar. Laerskool Middelburg is oorspronklik op 28 September 1904 as die **Middelburg Free School** geopen deur die destydse Direkteur van Onderwys in Transvaal, mnr. Fabian Ware. Die skoolgebou is opgerig teen die reuse bedrag van £&nbsp; 4666. Tydens die opening van die skool was mnr. McKenzie die hoof, en in 1908 staan die leerlingtal op 385.

In 2015 is die skoolhoof mnr. Gerrie van der Merwe.

## Skoolwapen en Leuse 
In 1924 verander die skool se naam na die **Middelburg Afrikaanse Skool** met 'n koedoekop as trotse skoolwapen. In hierdie wapen is Afrikaner-patriotisme en liefde vir die natuur saamgesnoer. Die huidige naam van die skool is in 1978 aangeneem. Leerders verwys na hulself as "Koedoekoppe" en hulle leuse is "Wees Wakker".

## Skoollied 
Die skepper van die skoollied in 1976 was ene mev. Grobler en in 2014 is die woorde deur Surette Prinsloo verwerk.

## Bekende alumni 
* Wynand Claassen, oud-Springbokrugbykaptein.

## Lys van hoofseuns 
* Louw van Eeden (2014)

## Lys van hoofdogters 
* Greta Kurpershoek (2014)

## Eksterne skakels 
* Die skool se amptelike webtuiste
* Die skool se Facebook-bladsy

## Bronne
Alfa Romeo Giulietta (940)

:*Vir ander Alfa Romeo-modelle met dieselfde naam, sien Alfa Romeo Giulietta.*

Die **Alfa Romeo Giulietta** (Tipe 940) is 'n klein gesinsmotor wat deur die Italiaanse motorvervaardiger Alfa Romeo vervaardig word. Giuliettaproduksie begin teen die einde van 2009 en die model is bekendgestel op die 2010 Geneefse Motorskou. Maar sedert die vroeë 2010 Alfa Romeo daarop gekonsentreer om eerder groter modelle na die VSA te bring, soos die Giulia. 

Die Giulietta behaal 'n tweede plek in die "2011 Europese Motor van die Jaar"-toekennings. Tussen 2010 en 2012 is sowat 200,000 Giuliettas gebou.

duimnael|links|280px|Navigasiehulp en vermaak alles-in-een in die Giulietta

## Verwysings
Kronkelveer

duimnael|regs|'n Kompressiekrulveer
duimnael|regs|'n Spanningskrulveer
duimnael|regs|Verskeie koniese kronkelvere
duimnael|regs|'n Deurgesnyde motorkronkelveer wat roes en vervorming aandui.

'n **Kronkelveer** (ook genoem spiraal- of krulveer) is 'n meganiese toestel, wat tipies gebruik word om energie te stoor as gevolg van sy veerkragtigheid. Die energie word daarna weer vrygestel, om skok te absorbeer, of om 'n krag tussen kontakoppervlaktes te handhaaf. Hulle is gemaak van 'n elastiese materiaal gevorm in die vorm van 'n heliks of spiraal wat terugkeer na sy natuurlike lengte wanneer dit ontlaai word.

Die materiaal van die veer tree in spanning wanneer die veer saamgepers of uitgetrek word. Die kwaliteit van die veer word beoordeel volgens die energie wat dit kan absorbeer. Die veer wat in staat is om die grootste hoeveelheid energie vir 'n gegewe spanning te absorbeer, is die beste een.

Metaalkronkelvere word gemaak deur 'n draad rondom 'n silinder te draai. Dit is 'n tipe wringveer, omdat die draad self vervorm word wanneer die veer saamgedruk of uitgerek word. (Neem kennis dat die gebruiklike term "spiraalveer" hier tegnies gesproke nie korrek is nie aangesien die veer eerder in die vorm van 'n heliks is).

## Sien ook 
* Bladveer
Skokbreker

duimnael|regs|160px|Skets van 'n tipiese hidroliese skokbreker
'n **Skokbreker** (in werklikheid, 'n "skokdemper") is 'n meganiese of hidroliese toestel wat ontwerp is om skokimpulse te absorbeer en te demp. Dit funksioneer deur die omskakeling van die kinetiese energie van die skok na 'n ander vorm van energie (tipies hitte) wat dan verkwis word.
[duimnael|350px|links|Foto van 'n skokbreker en krulveer aan 'n Wiesmann Spyder-konsepmotor, ter illustrasie. Meeste hedendaagse motors het egter 'n vertikale [MacPhersonstut]]
Diyarbakır

**Diyarbakır** (Ottomaanse Turks: دیاربکر *Diyâr-i Bekr*, "Land van Bekr", Koerdies: *Amed*, Armeens: *Dikranagerd*, Zazaki: *Diyarbekir*, Siries: *Amedu*) is die tweede grootste stad in die suidooste van Turkye ná Gaziantep en is in die streek Koerdistan aan die Tigrisrivier geleë. Die stad het 'n bevolking van 930&nbsp;266 in 2014 gehad en het 'n oppervlakte van 2&nbsp;060&nbsp;km². Diyarbakır is tans die hoofstad van die Diyarbakır-provinsie in Anatolië, dié provinsie het 'n bevolking van 1&nbsp;654&nbsp;196 in 2015 gehad. Diyarbakır se vesting en Hevsel-tuine kultuurlandskap is in 2015 deur Unesco as wêrelderfenisgebied gelys.

## Verwysings 
## Eksterne skakels 
*  Amptelike webwerf
*   Amptelike Unesco-bladsy
Amazon Kindle

duimnael|'n Kindle-e-boekleser vertoon 'n webblaaier
**Amazon Kindle**  [ˈʔæməzən 'kɪndl̩] is 'n produkreeks van e-boeklesers wat deur die Amerikaanse aanlynreus Amazon.com ontwerp en bemark word. Amazon Kindle-toestelle stel gebruikers in staat om elektroniese boeke, tydskrifte, dagblaaie en ander digitale media deur middel van draadlose netwerke aanlyn te koop, af te laai, deur te blaai en te lees.

Die Kindle-hardewareplatform is deur die Amazon-dogteronderneming Lab126 ontwikkel en aanvanklik op een enkele e-boekleser geïmplementeer wat vanaf November 2007 te koop was. Intussen is 'n hele reeks van Kindle-toestelle beskikbaar wat van e-boeklesers met elektroniese inkskerms tot tabletrekenaars met kleurskerms strek. Die aantal beskikbare e-boektitels in Amazon.com se aanlyn-boekwinkel het in Junie 2015 meer as 3,6 miljoen beloop, insluitende titels in Afrikaans.

## Verwysings
Citroën C4

Die Citroën C4 is 'n klein gesinsmotor (C-segment in Europa) wat deur die Franse motorvervaardiger Citroën vervaardig word sedert die herfs van 2004. Dit is tans in sy tweede geslag.

Die C4 is ontwerp om die opvolger van die Citroën Xsara te wees. Dit is meganies soortgelyk aan die Peugeot 308, wat in 2007  vrygestel is, in 'n hersiene weergawe, met 'n nuwe voorkant, omgekeerde ligte en paneelbordwysigings, vir die 2008/2009 modeljaar.

In Januarie 2010 is aangekondig dat die koepee-weergawe nie oorgedoen is nie, maar in plaas daarvan vervang is met die Citroën DS4. Die C4 behaal die tweede plek in die "Europese Motor van die Jaar"-toekennings vir 2005.

duimnael|280px|Citroen C4 koepee en luikrug (agter)
duimnael|180px|Citroën C4 se binnekant

## Eksterne skakels 
*
Citroën Berlingo

Die **Citroën Berlingo** en **Peugeot Partner** is byna identiese paneelwaens en ontspanningsvoertuie wat deur die PSA Peugeot Citroën alliansie vervaardig word sedert 1996. Hulle is gebaseer op die Citroën ZX/Peugeot 306 stasiewa se vloerpan en onderstel. Met hul vierkantige, boksagtige vragruim en aerodinamiese voorkant, kan hulle konseptueel beskou word as die afstammelinge van die Citroën 2CV.

Beide die Berlingo en Partner is in saamgepersde aardgas en elektriese weergawes beskikbaar, almal met inlynviersilinderenjins.

Die paneelwaens is die Berlingo en Partner, terwyl die ontspanningsvoertuie bekend staan as die Berlingo Multispace en Partner Combi. In Italië was die eerste geslag van die Partner bekend as die Peugeot Ranch.

## Eksterne skakels 
*
Citroën 2CV

Die **Citroën 2CV** (Frans: "deux chevaux" (letterlik "twee stoomperde") was 'n voorenjin, voorwielaangedrewe, lugverkoelde motor bekendgestel op die Paryse Motorskou (''Mondial de l'Automobile'') van 1948 en vervaardig deur Citroën vir modeljare 1948-1990.

## Eksterne skakels 
* 

## Verwysings
Albert Park Renbaan

Die **Albert Park Renbaan** in Melbourne is die straatrenbaan waarop die Australiese Grand Prix-motorwedren jaarliks in Australië gehou word. Die Grand Prix is die oudste oorblywende motorrenkompetisie in Australië wat reeds 79 keer sedert die eerste keer in 1928 op Phillipeiland gehou is. 

Sedert 1985 is die wedren 'n rondte van die FIA Formule Een-Wêreldkampioenskap. Die huidige kontrak vir die Grand Prix by die baan verval eers in 2035.

## Lys van vorige wenners by Albert Park 
## Verwysings
Barcelona-Catalunya-renbaan

regs|500px

Die **Barcelona-Catalunya-renbaan** (amptelik *Circuit de Barcelona-Catalunya*) is 'n motorsportrenbaan in Montmeló, Barcelona, Katalonië, Spanje. Die baan is sedert 1991 die tuiste van die jaarlikse Formule Een Spaanse Grand Prix.

Met 'n lang pylvak en 'n verskeidenheid draaie, is die Circuit de Catalunya Barcelona 'n baie uitdagende renbaan. Die baan het netjiese pawiljoene met 'n kapasiteit van 140&nbsp;700 toeskouers en beskik oor 'n FIA Graad 1-lisensie.

Tot in 2013 was die baan net bekend as die *Circuit de Catalunya*, voor 'n borgskap deur die Stadsraad van Barcelona "Barcelona" by die titel gevoeg het.

Die **Circuit de Catalunya** is in 1991 gebou en het die Spaanse Grand Prix in dieselfde jaar begin aanbied. Konstruksie het ook saamgeval met die Olimpiese Spele wat geskeduleer was om in Barcelona plaas te vind die volgende jaar, toe die baan gebruik is as die begin- en eindpunt vir 'n spanfietsry-item. Die Barcelona-Catalunya-renbaan moet nie verwar word met die Montjuïc-renbaan wat die Spaanse Grand Prix vier keer tussen 1969 en 1975 aangebied het nie.

Omdat so baie toetse by hierdie baan gedoen word, is Formule Een bestuurders en werktuigkundiges baie vertroud daarmee. Dit het kritiek uitgelok dat hulle té vertroud is met Catalunya, wat moontlik van die toeskouergenot tydens wedrenne in die wiele mag ry.

## Grand Prix-uitslae by die baan 
## Verwysings
Fiat Punto

duimnael|220px|links|Die Fiat Punto se agterkant
duimnael|220px|links|1993–1999 Fiat Punto Cabrio

Die **Fiat Punto** is 'n superminimotor wat sedert 1993 deur die Italiaanse vervaardiger Fiat vervaardig word, en reeds oor drie geslagte strek. Die derde geslag van die motor is bemark as die Grande Punto tussen 2005 en 2009, en die Punto Evo tussen 2009 en 2012.

Teen Februarie 2012 is byna 8,5 miljoen eenhede reeds geproduseer.

## Verwysings 
## Eksterne skakels 
*
Alfa Romeo Giulietta (116)

:*Vir ander Alfa Romeo-modelle met dieselfde naam, sien Alfa Romeo Giulietta.*

duimnael|links|280px|1983 Alfa Romeo Giulietta 2.0 van agter
Die **Alfa Romeo Giulietta (Tipe 116)** is 'n kompakte uitvoerende sedanmotor wat van 1977 tot 1985 deur die Italiaanse motorvervaardiger Alfa Romeo vervaardig is.

Die motor is in November 1977 bekendgestel en alhoewel hy die naam van die oorspronklike Giulietta van 1954-1965 dra, was dit 'n nuwe ontwerp, gebaseer op die Alfa Romeo Alfetta onderstel (insluitende sy agtergemonteerde transas).

Die Giulietta ontvang twee opknappings, die eerste in 1981 en die tweede een in 1983. Alle Giulietta's van hierdie modelreeks beskik oor 'n 5-gang handratkas, en was slegs beskikbaar in 'n konvensionele driekassedan bakstyl.

## Verwysings
Trapani

**Trapani** is 'n stad en 'n *comune* aan die weskus van Sisilië in Italië. Dit is die hoofstad van die provinsie Trapani, 'n belangrike vissershawe en die belangrikste poort na die nabygeleë Egadi-eilande.
Hernus Kriel

**Hermanus Jacobus Kriel** (1941–2015) was 'n minister van wet en orde in die kabinet van F.W. de Klerk, asook die eerste premier van die Wes-Kaap in 1994.

Kriel is op 14 November 1941 op Kakamas in die Noord-Kaap gebore. Hy het 'n BA- en 'n LLB-graad aan die Universiteit van Stellenbosch verwerf. Daarna was hy 'n prokureur tot in 1981, waarna hy tot die  uitvoerende komitee van die Kaapse Provinsiale Raad verkies is.

Op 1 Junie 1990 het hy, as die minister van beplanning en provinsiale sake, die Wetsontwerp op die herroeping van diskriminerende wetgewing betreffende openbare geriewe by die Parlement ingedien. 

Van 1991 tot 1994 was hy die minister van wet en orde. Hy was verantwoordelik vir die aanstel van 'n ombudsman om bewerings van wangedrag onder polisielede te ondersoek. Hy het ook die aantal swart lede in die Polisie uitgebrei, 'n eenheid vir onlustebeheer (wat apart van die SAP funksioneer) daargestel, en 'n kode vir polisie-optrede ontwikkel.

Kriel het van 11 Mei 1994 tot 11 Mei 1998, steeds as 'n lid van die Nasionale Party, as premier in die Wes-Kaap gedien. Hy was bekend daarvoor dat hy die objektiwiteit van Waarheid-en-versoeningskommissie bevraagteken het. Hy het ook die herinstelling van die doodstraf bepleit.

Hy is op 5 Julie 2015 oorlede.

## Verwysings
Cecil Moss

**Cecil Moss** (12 Februarie 1925, Riversdal – 27 Oktober 2017, Nuweland) was 'n Springbokrugbyspeler, -afrigter en dokter. Hy was saam met dr. Joseph Ozinsky verantwoordelik vir die narkose tydens die eerste menslike hartoorplanting wat dr. Chris Barnard op 3 Desember 1967 gedoen het.

Hy het in 1949 in vier toetse vir Suid-Afrika teen die All Blacks gespeel; 'n tuisreeks wat die Springbokke met 4–0 gewen het. Hy was ook die Springbokafrigter van 1982 tot 1989. Hy spog met tien oorwinnings en slegs twee nederlae. Ná die afsterwe van Piet Malan op 5 Julie 2015 was hy die oudste lewende Springbok en ná sy afsterwe het dié eer Des van Jaarsveldt toegeval.

## Verwysings
Balein

duimnael|280px|Walvisbaard, ook bekend as balein

'n **Balein** is 'n dun, plat en soepel strook van 'n buigsame materiaal wat veral in die modebedryf gebruik word om dele van 'n kledingstuk mooi regop, netjies en styf te hou.

## Materiaal 
Baleine word teenswoordig van metaal, been, plastiek , PVC en ander kunsstowwe gemaak. Oorspronklik was baleine 'n neweproduk van die walvisvangs.

## Walvis 
duimnael|links|'n Baardwalvis

Balein is 'n stewige horingproduk uit die bek van 'n baardwalvis, ook bekend as die baleinwalvis. Hierdie walvisse het in die bokaak in die plek van tande twee rye horingplate, bekend as baleine. Hierdie baleine bestaan uit keratine, en is stywerig en elasties. So 'n walvis gebruik die baleinplate om plankton uit die seewater te filtreer. Die beste soort balein was afkomstig van die Groenlandse walvis, die noorkapper en die suidelike walvis. In 1820 het die Kaapkolonie 'n      31 280 pond balein ter waarde van 3 600 Riksdaalders uitgevoer. Weens die veranderende mode het die vraag na balein vroeg in die 20ste eeu baie afgeneem. Die wêreldwye afkeer in die walvisvangs het  meegewerk om die verkoop teen te werk. Baleine word nou uit moderne kunsstowwe vervaardig.

## Etimologie 
Die woord balein is ontleen aan die woord balaena, die Latyn vir walvis.

## Gebruik van balein 
Balein afkomstig van walvisse is in 'n wye verskeidenheid plekke gebruik. Dit was veral omdat dit in warm water in allerlei vorms gebuig kon word. Baleine word gebruik in die vervaardiging van korsette, borsrokke, kragies, bras sonder skouerbandjies en hoepelrokke. In punte van boordjies van hemde is baleine geplaas om te voorkom dat die punte omkrul. Baleine word ook in die mediese tegnologie gebruik. Speke van 'n sambreel word soms nog baleine genoem.

## Bibliografie 
* Standard Encyclopaedia of Southern Africa, deel 11. Kaapstad: Nasou, 1975. 
* http://baleinen.com
Vicenza

**Vicenza** (Italiaans: [viˈtʃɛntsa] , Venesiaans: *Vicensa*) is 'n stad in die noorde van Italië, geleë in die administratiewe gewes Veneto, sowat 200&nbsp;km oos van Milaan, met 'n bevolking van 113&nbsp;655 in 2012. Dit is 'n belangrike sentrum vir ekonomiese bedrywighede en een van die welvarendste nedersettings in Veneto en heel Italië. Die stad beskik oor baie besienswaardighede. Die historiese stadsentrum van Vicenza is in 1994 deur Unesco as wêrelderfenisgebied gelys en in 1996 is die gebied uitgebrei.

Vicenza en die omliggende provinsie word verbind met die befaamde Renaissance-argitek Andrea Palladio wat met sy werk beslissende invloed op die boukuns van Europa en oorsese gebiede uitgeoefen het. In die verruklike landelike omgewing het villas en paleise ontstaan wat deur Palladio en ander boumeesters vir welvarende opdraggewers ontwerp is. Vicenza se boukuns het groot bewondering uitgelok by literêre en ander bekende persoonlikhede van dwarsoor die wêreld - onder wie die Argentynse skrywer Jorge Luis Borges wat deur die *Teatro Olimpico* oorweldig is.

Basilica Palladiana (Vicenza) - facade on Piazza dei signori.jpg|Die Basilica Palladiana
Piazza dei Signori - Torre Bissara - Piazza della Biade - Vicenza.jpg|Piazza dei Signori - Torre Bissara - Piazza della Biade
Palazzo Chiericati (Vicenza).jpg|Palazzo Chiericati
Monument to Andrea Palladio (Vicenza).jpg|Andrea Palladio
Cathedral (Vicenza) - Sud esposizione.jpg|Santa Maria Annunciata
Interior of Teatro Olimpico (Vicenza).jpg|Teatro Olimpico

## Besienswaardighede 
* Teatro Olimpico
* Basilica Palladiana
* Palazzo Chiericati
* Palazzo Barbaran da Porto
* Villa La Rotonda

## Verwysings 
## Eksterne skakels 
*   Amptelike UNESCO-bladsy
TJX Companies

**TJX Companies, Inc.** is 'n Amerikaanse aandelemaatskappy met sy hoofkwartier in Framingham in die deelstaat Massachusetts wat in sy afdelingswinkels in Noord-Amerika en Europa onder die handelsmerke *T.J. Maxx* (VSA en Kanada)  en *T.K. Maxx* (Verenigde Koninkryk, Republiek van Ierland, Duitsland, Oostenryk, Nederland en Pole) onder meer mode, huishoudelike ware, kos en kosmetika teen afslagpryse verkoop. Die afwykende Europese naam is gekies om verwarring met die Britse winkelketting *TJ Hughes* te voorkom.

Volgens sy eie beskrywing is TJX Companies die grootste internasionale mode- en afslagwinkelketting in die VSA wat 3&nbsp;900 winkels in nege lande bedryf. Sy aandele word as deel van die Standard & Poor's 500-indeks op die New Yorkse Effektebeurs genoteer. 

## Verwysings
Ayman al-Zawahiri

**Ayman Mohammed Rabie al-Zawahiri**, bekend as **Ayman al-Zawahiri** (Arabies: ‏أسامة بن لادن; &lrm;* 19 Junie 1951 in Maadi, Kaïro, Egipte - 31 Julie 2022, Kaboel) was 'n Egiptiese geneesheer en Islamitiese teoloog en die geestelike leier van verskeie djihadistiese groepe, insluitend al-Kaïda.

al-Zawahiri was die ideoloog van die terroristiese netwerk al-Kaïda en van Mei 2011 tot Julie 2022 die opvolger van Osama bin Laden. Die Verenigde State het hom mede verantwoordelik vir die aanslae van 11 September 2001 in die Verenigde State beskou en het 'n beloning van 25 miljoen dollar op sy kop gehad.

Al-Zawahiri het in 1980 'n reis na Pesjawar onderneem en werk in Afghanistan tydens die Sowjet-Afghaanse Oorlog as dokter vir die Rooi Halfmaan. Hy was in 1981 'n leier van die Egiptiese terreurgroep die  Egiptiese Islamitiese Jihad en is in 1981 gearresteer  na 'n moordaanslag op president Anwar Sadat.

Hy is verder gesoek vir sy vermeende aandeel in die aanslag op die Amerikaanse ambassades in Tanzanië en Kenia. Die Verenigde State plaas 'n prys op sy kop van 25 miljoen dollar.

## Verwysings 
## Eksterne skakels 
*
Mini (BMW)

Mini (gestileer as MINI) is 'n Britse motormerk wat deur BMW besit word en wat spesialiseer in superminimotors. Die oorspronklike Mini was 'n lyn van ikoniese klein Britse motors vervaardig deur die British Motor Corporation van 1959 tot 2000. Die modelle het die Morris Mini-Minor en die Austin Seven, die Countryman, Moke, 1275GT en Clubman ingesluit.

Verrigtingsweergawes van hierdie modelle dra die naam Cooper, te danke aan 'n vennootskap met die wedrenlegende John Cooper. Die oorspronklike tweedeur Mini se produksie is voortgesit tot die jaar 2000. Die ontwikkeling van 'n opvolger het in 1995 begin en die nuwe geslag motor is in 2001 vrygestel. Die huidige Minireeks sluit in die Hardtop/Hatch/Convertible (driedeur luikrug), Clubman (estate), Countryman (vyfdeur oorkruiser), Coupe/Roadster en Paceman (driedeur oorkruiser gebaseer op die Countryman).

Lêer:Morris Mini-Minor 1959 (621 AOK).jpg|'n Morris Mini-Minor van 1959
Lêer:2000MiniCooperS-LastEdition.jpg|'n 2000 Mini Cooper S - Laaste uitgawe
Lêer:Mini Cooper S Cabriolet (R52) – Frontansicht, 25. September 2011, Mettmann.jpg|Mini Cooper S Cabriolet
Lêer:2012 Mini John Cooper Works Coupe -- 11-26-2011 front.jpg|2012 Mini John Cooper Works Coupe

## Verwysings
Renault Zoe

Die **Renault Zoe** is 'n vyfdeur supermini elektriese motor vervaardig deur die Franse vervaardiger Renault. Die Zoe het 'n 22 kWh litium-ioon batterypak wat 'n reikafstand van tussen 210 km (130 myl) en 240 km (150 myl) onder die NEDC siklus lewer.

Renault het voorheen 'n aantal verskillende konsepmotors onthul onder die Zoe-naam.

Kleinhandelkliëntaflewerings het in Desember 2012 in Frankryk begin, gevolg deur verskeie Europese lande in 2013. Sedert 2013 is die Zoe die alle-tye besverkoper geheel-elektriese motor in die Franse mark. Wêreldwye verkope steek die 25.000 eenhede mylpaal verby in Mei 2015, met Frankryk as die voorste mark met byna 15.000 (57%) eenhede op daardie tydstip verkoop.

## Verwysings
Alfa Romeo Giulietta (750/101)

:*Vir ander Alfa Romeo-modelle met dieselfde naam, sien Alfa Romeo Giulietta.*

Die **Alfa Romeo Giulietta** (Tipe 750 en 101) was 'n gesinsmotor wat van 1954 tot 1965 deur die Italiaanse motorvervaardiger Alfa Romeo vervaardig is. Dit was Alfa Romeo se eerste suksesvolle toetrede tot die 1.3 liter-klas. Van 1954 tot 1965 is 'n totaal van 177&nbsp;690 Giuliettas gebou, die groter meerderheid in Berlina-sedan, Sprint-koepee of Spider-roadster bakontwerpe, maar ook as Sprint Special en Sprint Zagato-koepees en Promiscua-stasiewa.

## Verwysings
Volkswagen Polo R WRC

Die **Volkswagen Polo R WRC** is 'n wêreldtydrenmotor gebaseer op die Volkswagen Polo padmotor. Dit word gebou en bedryf deur Volkswagen Motorsport vir gebruik in die Wêreldtydrenkampioenskap. Die motor, wat sy debuut aan die begin van die 2013-seisoen gemaak het, is volgens die nuwe wêreldtydrenmotorregulasies vir 2011 gebou, wat gebaseer is op die bestaande Super-2000 regulasies, maar word aangedryf deur 'n turbo-aangejaagde 1,6 liter-enjin eerder as die normaal geaspireerde 2 liter-enjin wat in Super 2000-motors diens doen.

Die **Polo R WRC** merk Volkswagen se hertoetreede as 'n vervaardiger in die Wêreldtydrenkampioenskap. Volkswagen Motorsport het van 1983 tot 1988 die Volkswagen Golf GTI en GTI 16V ingeskryf in tydrenne met min sukses, insluitende ses podiumpleke en 'n oorwinning in die 19de Ivoorkustydren in 1987.

Die maatskappy het ook die Volkswagen Golf Mk3 en Mk4 beskikbaar gestel as 'n boustelmotor vir privaatinskrywings tydens die Groep A-era van 1993–1997, alhoewel die gebruik meestal beperk was tot Britse nasionale kampioenskappe.

## Sien ook 
* Citroën DS3 WRC
* Ford Fiesta RS WRC
* Ford Focus RS WRC
* Hyundai i20 WRC
* Mini John Cooper Works WRC
* Toyota Yaris WRC

## Verwysings
MacPhersonstut

duimnael|250px|links|'n Volledige MacPhersonstut
[duimnael|350px|'n Eenvoudige MacPhersonstutsuspensie aan die regtervoorwiel van 'n motor.
: Stuur of stompas
: Onderste beheerarm
**Ligblou**: Stuurstang
: Radiusstaaf
: [Kronkelveer
: Buis bevattende die skokbreker
: Motor se subraam.]]

'n **MacPhersonstut** is 'n tipe motorsuspensiestelsel wat die bokant van 'n teleskopiese skokbreker as die boonste stuurspilpunt gebruik. Dit word wyd gebruik aan die voorste suspensie van moderne voertuie en is vernoem na Earle S. MacPherson, wat die ontwerp ontwikkel het.
Monaco Grand Prix

Die **Monaco Grand Prix** (Frans: *Grand Prix de Monaco*) is 'n Formule Eenmotorwedren wat elke jaar op die *Circuit de Monaco* beslis word. Dit is een van die langslopende byeenkomste op die Formule Een-kalender, saam met die Britse Grand Prix, Italiaanse Grand Prix en die Belgiese Grand Prix.

Sedert dit in 1929 gehou is, word dit as een van die belangrikste en mees gesogte motorrenne ter wêreld beskou, en saam met die Indianapolis 500 en die Le Mans 24 uur, vorm dit die sg. "Trippelkroon van Motorsport". 

Die wedren vind op die smal strate van Monte Carlo plaas, met baie hoogteverskille en skerp draaie sowel as 'n lang tonnel, wat dit een van die veeleisendste bane in Formule Een maak. Ten spyte van 'n relatief lae gemiddelde spoed, is dit 'n gevaarlike plek om te jaag. Dit is die enigste Grand Prix wat nie voldoen aan die FIA se vereiste minimumafstand van 305 kilometer (190 myl) nie. Die ren word jaarliks slegs op die kalender gehou weens "die baan se buitengewone ligging van glans en prestige".

## Vorige wenners 
regs|550px
Henry Bulwer

Sir **Henry Ernest Gascoigne Bulwer** (11 Desember 1836 – 30 September 1914) was 'n Goewerneur van Natal. Hy is Engeland gebore en 'n familielid van die romanskrywer Edward Bulwer-Lytton. Na sy studies aan die Universiteit van Cambridge tree hy toe tot die diplomatieke diens. In 1871 word hy aangestel as Goewerneur van Labuan in Borneo en in 1875 as Goewerneur van Natal. Hy het ook 'n bykomende titel gehad: Spesiale Kommissaris vir Zoeloesake. Tydens sy dienstermyn moes hy moeilike sake soos die eerste Britse besetting van Transvaal, die Anglo-Zoeloe-oorlog en die Majubaveldtog hanteer. Die dorp Bulwer in KwaZulu-Natal is na hom vernoem.

## Bron 
* Ensiklopedie van Suidelike Afrika. 1967. Eric Rosenthal
John Campbell

**John Campbell** (1766 – 1840) was 'n dominee, sendeling, reisiger en direkteur van die Londense Sendinggenootskap. Hy is in Skotland gebore. In 1812 inspekteer hy hul plaaslike poste aan die Kaapkolonie en het twee jaar lank rondgereis. Hy het reisverhale die lig laat sien waaronder ook beskrywings van Betsjoeanaland wat in 1822 gepubliseer is. Die dorpie Campbell is na hom genoem.

## Bronne 
* Ensiklopedie van Suidelike Afrika. 1967. Eric Rosenthal
* Eybers, G.W.: Op die voetspoor van die ou reisigers - stories uit Kolbe, Barrow, Lichtenstein en Campbell. Kaapstad: Maskew Miller, 1926.
Flora Capensis

duimnael|William Henry Harvey
duimnael|Sir William T. Thiselton-Dyer

Die **Flora Capensis** is 'n beroemde botaniese werk oor die plante van Suid-Afrika. Dit lewer 'n sistematiese beskrywing van die plante van die Kaapkolonie, Kaffrarië en Port Natal. Die werk is in 1859 deur die Ierse en Duitse botaniste, William Henry Harvey en Otto Wilhelm Sonder, begin. Dit is later deur sir William T. Thiselton-Dyer voortgesit. Die uitgawe van die werk, wat verskeie boekdele beslaan het, is nie voor 1930 voltooi nie.

## Publikasies 
* Volumes nº 1-3 deur W.H. Harvey en O.W. Sonder;
* Volumes nº 4-7 deur verskeie botanici, geredigeer deur W.T. Thiselton-Dyer;

## Bron 
* Ensiklopedie van Suidelike Afrika. Eric Rosenthal. 1967
Citroën DS4

Die **Citroën DS4** is die tweede model in die nuwe premie (luukse voertuig) DS submerk geskep deur Citroën om saam met sy hoofstroommotors bemark te word. Dit is amptelik in 2011 internasionaal bekendgestel, maar was reeds te koop in sommige lande teen laat 2010. Dit is gebaseer op die Citroën C4 II, met verhoogde suspensie om soos 'n kompakte SNV te lyk en verskuilde deurhandvatsels om 'n koepee-agtige silhoeët te gee. Die agterste vensters is geslote, en gly nie oop of na buite nie.

Die petrolenjins wat die DS4 aandryf, is die produk van 'n samewerking tussen PSA en BMW. Almal is 1598 cc-viersilinder 16-klepeenhede. Die basis VTi 120-kragbron is 'n nie-turboenjin en lewer 88 kW. Soos sy naam impliseer dit kom met veranderlike kleptydreëling. Die volgende enjin is die THP 155, in wese 'n turbo-aangejaagde weergawe van die VTi-kragbron. Dit lewer 115 kW te danke aan 'n tweeling-veeg turbo en dubbele bonokaste. Dit is gekoppel aan 'n 6-ganghandratkas. Die kragtigste petrolenjin is beskikbaar in die DS4 as die THP 200.

Citroen bied twee dieselenjins in die DS4 – die HDi 110, 'n 1560 cc-viersilinder wat 82 kW lewer. Die tweede is die viersilinder HDi 160 wat ook in die Citroën C5 sedan diens doen. Dit het 'n verplasing van 1997 cc en lewer 120 kW.

Die DS4 is beskikbaar met stop-aansittegnologie en Citroën sê dat die battery geskik is om tot 600&nbsp;000 aansitsiklusse te weerstaan. Die kattebak se grootte is 385 L en 1021 L met die agterste sitplek platgevou op alle modelle.

## Verwysings 
## Eksterne skakels 
*
Stop-aansittegnologie

duimnael|260px|Porsche 911 Carrera S was van die eerste motors om die stop-aansitstelsel te gebruik. Meeste vervaardigers bied dit nou aan.

In motorvoertuie is 'n **stop-aansitstelsel** 'n stelsel wat die voertuig se binnebrandenjin afskakel en outomaties weer aansit, om die tydsduur wat die enjin luier te verminder, en sodoende brandstofverbruik en uitlaatgasse te verminder. Dit is die voordeligste vir voertuie wat 'n aansienlike hoeveelheid tyd spandeer om by verkeersligte te wag of gereeld moet stop in verkeersknope.

Hierdie funksie is tans in gebruik in hibriedelektriese voertuie, maar het ook verskyn in voertuie wat 'n hibriedelektriese dryfstelsel ontbreek. Vir nie-elektriese voertuie (genoem mikrohibriede) is brandstofverbruikwins uit hierdie tegnologie ongeveer 5 tot 10 persent.

By 'n handratkasvoertuig, word stop-aansit soos volg geaktiveer: Bring die voertuig tot stilstand en trap die koppelaarpedaal in – skuif die rathefboom na neutraal – los die koppelaar – die enjin sal dan self afskakel. Die enjin sal nie self afskakel as die motor nog beweeg nie, selfs al word die bogenoemde stappe gevolg. Die enjin skakel weer self aan wanneer die koppelaar ingetrap word voor 'n rat gekies word. Die enjin mag self aanskakel as daar 'n vraag na krag is van, byvoorbeeld, die lugreëlingstelsel.
Vlag van die NAVO

Die **vlag van die NAVO** bestaan uit ’n donkerblou (Pantoon 280) veld belas met ’n wit kompasroos-embleem waaruit vier wit lyne uitstraal. Die vlag is op 14 Oktober 1953, drie jare ná stigting van die NAVO, aanvaar en word sedertdien as die organisasie se vlag gebruik. Die blou kleur simboliseer die Atlantiese Oseaan, terwyl die sirkel vir eenheid staan.

## Geskiedenis 
Die Noord-Atlantiese Verdragsorganisasie is op 4 April 1949 gestig, nadat twaalf lande die Noord-Atlantiese Verdrag onderteken het, om die vermeende bedreiging deur die Sowjetunie teen te staan. Dit het byna drie jaar geneem voordat die NAVO begin soek na ’n embleem, ’n taak wat hanteer is deur die nuutgestigte Inligtingsbeleid Werkingsgroep. Na verskeie besprekings is die gevolgtrekking gekom dat ’n vlag vir die organisasie met sy embleem nodig was en dat dit deur die Noord-Atlantiese Raad sou aanbeveel word.

Die raad het bepaal dat die ontwerp "eenvoudig en treffend" sal wees, bykomend tot die klem op die "vreedsame doeleindes" van die verdrag; verskeie voorstelle is verwerp. Maar die vlag was nie universeel goed ontvang nie en en het kritiek van byvoorbeeld de Amerikaanse kongreslid John Travers Wood aangetrek, wie die vlag veroordeel het as ’n "vreemde en uitheemse lap". Hy het die uitlatings gemaak in die lig van 'n beweerde voorval waar die vlag van die Verenigde State glo vervang is deur die NAVO-vlag in Norfolk, Virginië, die hoofkwartier van die geallieerde Atlantiese opperbevelhebber. Egter is min bekend oor die geleentheid, aangesien die toespraak by die geleentheid nie kon gevind word nie.

## Sien ook 
## Verwysings 
## Eksterne skakels 
*  NAVO by *Flags of the World*
Hongaarse Grand Prix

duimnael|280px|Uitleg van die Hungaroring, waar die Hongaarse Grand Prix jaarliks plaasvind.
Die **Hongaarse Grand Prix** (Hongaars: Magyar Nagydíj) is 'n motorwedren wat jaarliks in Hongarye gehou word. Sedert 1986 is die wedren 'n ronde van die FIA Formule Een Wêreldkampioenskap.

## Geskiedenis 
Die eerste Hongaarse Grand Prix is ​​op 21 Junie 1936 in Mogyoród op 'n 5,0 km baan in 'n park in Budapest gehou. Die Mercedes-Benz, Auto Union en die Alfa Romeo-toegeruste Ferrarispanne het al drie motors ingeskryf en die byeenkoms het 'n groot skare gelok. Ongelukkig het politiek en die daaropvolgende oorlog die einde van Grand Prixmotorwedrenne in dié land beteken vir vyftig jaar.

## Hungaroring 
In 'n groot deurbraak vir Bernie Ecclestone, was die 1986 Hongaarse Grand Prix die eerste Formule Eenwedren wat agter die Ystergordyn plaasgevind het. Dit is by die kronkelende Hungaroring in Mogyoród naby Boedapest gehou, en die wedren is sederdien 'n steunpilaar op die wedrenkalender. Al word die wedren in die hitte van die sentrale Europese somer beslis, het dit ook die onderskeiding dat dit die enigste huidige Grand Prixbaan is wat nooit 'n nat ren ondervind het tot die Hongaarse Grand Prix in 2006 nie. Die eerste Grand Prix het 200&nbsp;000 toeskouers gelok, hoewel toegangskaartjies duur was in daardie jare. Vandag is die ondersteuning nog steeds baie entoesiasties, veral uit Finland.

## Vorige wenners
Wendiceratops

***Wendiceratops*** is ’n genus van plantvretende seratopsiërs (dinosourusse met horinggesigte) uit Kanada uit die Laat Krytperiode.

Die Kanadese fossielsoeker Wendy Sloboba het in 2010 seratopsiër-bene in die Pinhorn Provinsiale Reserwe in Alberta, Kanada, ontdek. In 2011 het ’n span van die Koninklike Tyrrell-museum die terrein begin opgrawe en in 2013 en 2014 nog talle fossiele gevind.

Die holotipe, **TMP 2011.051.0009**, is in ’n gesteentelaag gevind wat moontlik tussen 79&nbsp;miljoen en 78,7&nbsp;miljoen jaar oud is. Onder die aanname dat al die bene wat gevind is tot dieselfde spesie behoort, word al die bene beskou as dié van *Wendiceratops pinhornensis* – daar is altesaam 184 bene wat aan verskeie individue behoort het, insluitende onvolwasse diere. Die vonds bevat bene van onder meer die skedel, onderkake, ruggraat, skouers, pelvis en ledemate. 

## Beskrywing 
*Wendiceratops* het sowat ’n ton geweeg en was sowat ses meter lank.  

Dit het twee unieke kenmerke gehad: aan die agterkant van die skedel is dik velverhardings wat ’n nekskild met ’n breë basis vorm wat vorentoe tot oor die wangbene buig. Daarbenewens het die agterrand van die nekskild nie ’n lang, vertikale stekel nie en die neushoring steek reguit na bo uit.

## Verwysings 
## Eksterne skakels 
* 15px Hierdie artikel is vertaal uit die Engelse Wikipedia
Charles Mitchell

Sir **Charles Bullen Hugh Mitchell** (1836 – 7 Desember 1899) was 'n Goewerneur van Natal. Hy het sy opleiding oorspronklik in die Britse Vloot ondergaan. Hy sluit in 1852 by die *Royal Marines* aan en veg in die Krimoorlog. Hy arriveer in 1877 vir die eerste keer in Natal en werk as koloniale sekretaris. In 1889 word hy die Goewerneur van Natal. Hy is in Desember 1899 in Singapoer oorlede. Die dorp Charlestown is na hom genoem.

## Bron 
* Ensiklopedie van Suidelike Afrika. 1967. Eric Rosenthal
Bahreinse Grand Prix

duimnael|regs|300px|Bahrein Internasionale Renbaan, Sakhir
Die **Bahreinse Grand Prix** (Arabies: جائزة البحرين الكبرى) is 'n jaarlikse Formule Eenkampioenskapswedren in Bahrein geborg deur Gulf Air. Die eerste wedren het by die Bahrein Internasionale Renbaan plaasgevind op 4 April 2004. Dit het geskiedenis gemaak as die eerste Formule Een Grand Prix wat in die Midde-Ooste gehou is, en het 'n toekenning vir die "Besgeorganiseerde Grand Prix" van FIA ontvang.

Die Bahreinse Grand Prix was gewoonlik die derde wedren op die jaarlikse Formule Een-kalender. Maar in die 2006-seisoen het Bahrein plekke geruil met die tradisionele eerste wedren van die seisoen, die Australiese Grand Prix, wat teruggeskuif is om 'n botsing met die Statebondspele te vermy. In 2010 het Bahrein weer die openingswedren van die seisoen gehou en die motors het die volle 6.299&nbsp;km (3.914 myl) "Endurance Circuit" gejaag om F1 se diamandjubileum te vier.

## Wenners van die Grand Prix